ونزوئلا دولت رهبری نیکولاس مادورو, اولکه سیده گی سیاسی بحران بوییچه امریکا قوشمه ایالت لری دولت رهبری دونالد ترامپ نینگ عیبدار ایکن لیگی نی معلوم قیلدی.
مادورو, ترامپ نینگ کلمبیا حکومتی و مافیاسی گه اونی اولدیریش اوچون بویروق بیرگن لیگی نی بیلدیردی.
23 – جنوری کونی ونزوئلا ده اوپوزسیون و حکومت طرفدار لری تامانیدن اوتکزیلگن ناراضی چیلیک نمایش لری اوشبو اولکه و منطقه ده اوته مهم ینگی لیک لر دن بیری اوله راق انعکاس ایتدی.
ملی مجلس باشلیغی خوآن گوائدو, اوپوزسیون تامانیدن اوتکزیلگن ناراضی چیلیک نمایشلری جریانیده اوزی نی "اوتکینچی دولت رهبری" اوله راق اعلان قیلدی.  ملی مجلس کرسی لری نینگ اکثریتی اوپوزسیون نینگ قولیده.
امریکا قوشمه ایالتلری, کانادا, پیرو, کلمبیا, اکوادور, پاراگوای, برازیل, شیلی, پانامه, آرژانتین, کوستا ریکا و گواتامالا گوائدو نی "اوتکینچی دولت رهبری" اوله راق تن آلدی.
خوددی شوو ینگی لیک آرتیدن ایسه مکسیکو, تورکیه, روسیه, کیوبا, چین و بولیویا جمهوررئیس لری دولت رهبری نیکولاس مادورو حکومتی نی قوتلب- قوتلیاتگن لیگی نی بیلدیرگن ایدی.
مادورو اوشبو ینگی لیک کیتیدن بیرگن بیاناتلریده, امریکا قوشمه ایالتلری بیلن بولگن دیپلماتیک مناسبت لرنی بوتونلی توخته تیب قویگن لیک لری نی بیلدیررایکن, تجارتی مناسبت لرنینگ ایسه دوام ایته دیگن لیگی نی معلوم قیلگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
